****

**Forsvarets seniorforbund - Krav til statsbudsjettet 2025 i prioritert rekkefølge**

1. **FSF krever at eldreomsorgen ikke blir salderingspost i statsbudsjettene. Kvaliteten på tjenestene må ikke avhenge av kommuneøkonomi og kommunale prioriteringer. FSF ber Regjeringen om å styrke kommuneøkonomien.**
2. **FSF krever at det bevilges penger til bygging av egne sykehjem/avdelinger for personer med demens. FSF krever at det etableres/kommer på plass demenskoordinator i alle kommuner.**
3. **FSF krever lik rett til sykepenger for alle yrkesaktive over 67 år.**
4. **FSF krever at det utdannes flere sykepleiere og helsefagarbeidere.**
5. **FSF krever at det avsettes vesentlig økte bevilgninger til bygging av institusjonsboliger og en kompetanseheving av helsepersonalet slik at det kan tas et løft i hjemmetjenestene i den enkelte kommune.**
6. **FSF krever at det etableres et eget egenandelssystem for oral helse/tannhelse for eldre over 67 år.**
7. **FSF krever at mammografiprogrammet må også gjelde etter fylte 70 år.**
8. **FSF krever redusert arbeidsgiveravgift for arbeidstakere over 60 år.**
9. **FSF krever at Regjeringen fortsatt setter søkelys på opplæring av eldreråd i fylkene og kommunene.**
10. **FSF krever at det settes søkelys på digitalt utenforskap både i form av økonomisk støtte til kommunene og til opplæring. Digital hjemmehjelp bør innføres i alle kommuner.**

**Oslo 14. november 2023**

**Jan Erik Thoresen  
Leder  
Forsvarets seniorforbund**